gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3378, del 23-11-1998 (1998/9390)

Informació pública de l'escriptura de reparcel·lació voluntària que afecta la totalitat de l'actuació integral Athenea.
-----------------------------------------------------------------------------------------------------------------------

### Dades del document

Número de DOGV
:   3378

Data del DOGV
:   23-11-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/9390


Organisme emissor
:   Ajuntament de Villena

Tipus de document
:   Anunci

Informació pública de l'escriptura de reparcel·lació voluntària que afecta la totalitat de l'actuació integral Athenea. [1998/M9390]
  
Textiles Athenea, SA ha presentat en aquest Ajuntament l'escriptura de reparcel·lació voluntària que afecta la totalitat de l'actuació integral Athenea, atorgada a Villena el dia 24.07.98 davant el notari senyor Dimas Martínez Botella.
  
La Comissió de Govern d'aquest Ajuntament, en sessió de 2 d'octubre de 1998, de conformitat amb el que estableix l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 46 d'aquesta i l'article 115 del Reial Decret 3.288/1978, de 25 d'agost, Reglament de Gestió Urbanística, va acordar sotmetre l'esmentada proposta de reparcel·lació a informació pública per termini de 20 dies, comptats a partir del següent al de la seua publicació, mitjançant anuncis publicats en el Diari Oficial de la Generalitat Valenciana i en un diari no oficial. Durant l'expressat termini pot examinar-se la proposta en l'Ajuntament i poden formular-se les al·legacions o observacions que s'estimen pertinents.
Diari Oficial de la Generalitat Valenciana


Sumari del DOGV 3209, del 24-03-1998 (1998/1663)

Concurs 98/01/26. Subministrament de paper reciclat per a fotocopiadores.
-------------------------------------------------------------------------

### Dades del document

Número de DOGV
:   3209

Data del DOGV
:   24-03-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/1663


Organisme emissor
:   Conselleria de Medi Ambient

Tipus de document
:   Concurs

Concurs 98/01/26. Subministrament de paper reciclat per a fotocopiadores. [1998/M1663]
  
1. Entitat adjudicadora
  
a) Conselleria de Medi Ambient.
  
b) Servei de Gestió Administrativa.
  
c) Núm. d'expedient: 98/01/26.
  
2. Objecte del contracte
  
a) Subministrament de paper reciclat per a fotocopiadores
  
b) Lloc de lliurament: Serveis Centrals i direccions territorials de València, Castelló i Alacant.
  
c) Fins al 31 de desembre de 1998.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 2.789.300 pessetes.
  
5. Garanties
  
Provisional: 55.786 pessetes.
  
6. Obtenció de documentació i informació
  
a) Informació i obtenció de plecs: 386 59 25 i 386 59 26.
  
b) Consulta de plecs: Conselleria de Medi Ambient; Servei de Gestió Administrativa, carrer de l'Arquitecte Alfaro, 39, 46175 València; telèfon 629 38 72; fax 386 50 75.
  
c) Data límit d'obtenció de documents i informació: fins a l'últim dia de presentació de proposicions.
  
7. Requisits específics del contractista
  
a) Classificació: no escau.
  
b) Altres requisits: els establits a la clàusula 7.3 del Plec de Clàusules Administratives Particulars.
  
8. Presentació de les ofertes
  
a) Data límit de presentació: fins a les 14.00 hores del vint-i-sisé dia natural comptador des del dia següent de la publicació d'aquest anunci en el Diari Oficial de la Generalitat Valenciana. Si coincideix en dissabte, es prorrogarà fins al primer dia hàbil següent.
  
b) Documentació que s'ha de presentar: Sobre A, amb la documentació general. Sobre B, amb la proposició econòmica. Les ofertes econòmiques s'hauran d'adaptar al model establit en el Plec de Clàusules Administratives.
  
c) Lloc de presentació
  
- Registre General de la Conselleria: carrer de l'Arquitecte Alfaro, 39, València.
  
- Servei Territorial d'Alacant: carrer de Churruca, 29.
  
- Servei Territorial de Castelló: carrer dels Germans Bou, 47.
  
d) Termini durant el qual el licitador estarà obligat a mantenir l'oferta: tres mesos des de l'obertura de proposicions econòmiques
  
e) No s'hi admeten variants.
  
9. Obertura d'ofertes
  
En el lloc indicat en el punt 6 d'aquest anunci el desé dia natural a partir de la data límit de recepció d'ofertes, a les 12.00 hores, en acte públic. Si coincideix en dissabte, l'obertura es farà el següent dia hàbil.
  
10. Despeses de l'anunci
  
Seran a càrrec de l'adjudicatari.
Diari Oficial de la Generalitat Valenciana


Sumari del DOGV 3374, del 17-11-1998 (1998/9741)

RESOLUCIÓ de 29 d'octubre de 1998, de la directora de l'Organisme Públic Valencià d'Investigació (OPVI), per la qual s'adjudiquen deu beques de formació de llicenciats, arquitectes i enginyers.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3374

Data del DOGV
:   17-11-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/9741


Organisme emissor
:   Organisme Públic Valencià d'Investigació (OPVI)

Tipus de document
:   Resolució

RESOLUCIÓ de 29 d'octubre de 1998, de la directora de l'Organisme Públic Valencià d'Investigació (OPVI), per la qual s'adjudiquen deu beques de formació de llicenciats, arquitectes i enginyers. [1998/X9741]
  
D'acord amb allò que s'estableix a la base 7 de l'annex de la Resolució de 25 d'agost de 1998, de la directora de l'OPVI per la qual es convocaven deu beques per a la formació de llicenciats, arquitectes i enginyers (DOGV núm. 3.320, d'1 de setembre), i vista la proposta realitzada per la comissió avaluadora especificada a la base 5 de l'esmentat annex, resolc:
  
Primer
  
Adjudicar les deu beques a les persones que s'indiquen a la relació que apareix com annex a aquesta resolució.
  
Segon
  
El període d'aprofitament de les beques serà des del dia 1 de novembre de 1998 al 31 d'octubre de 1999.
  
Tercer
  
Els beneficiaris de les ajudes estan obligats al compliment d'allò que s'estableix a les bases de l'annex a l'ordre de convocatòria.
  
Contra aquesta resolució, que posa fi a la via administrativa, podrà presentar-se, prèvia comunicació a la directora de l'Organisme Públic Valencià d'Investigació, recurs contenciós administratiu davant el Tribunal Superior de Justícia de la Comunitat Valenciana, segons s'estableix a l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i als articles 57 i 58 de la Llei de la Jurisdicció Contenciosa Administrativa, en el termini de dos mesos a partir de l'endemà de la publicació en el Diari Oficial de la Generalitat Valenciana.
  
València, 29 d'octubre de 1998.- La directora de l'Organisme Públic Valencià d'Investigació: Carmen Martorell Pallás.
  
Annex
  
Codi Nom
  
 1 Mateu Brull, Emilia
  
 9 Mollá Bataller, Pilar
  
 48 Monferrer Cuevas, Rafael
  
 62 Romero Corell, Juan
  
 83 Benavides Gil, Gemma
  
 106 Almela Vich, Fernando
  
 135 Villalba Moret, Mª Pilar
  
 138 Rodríguez Lucas, Mª Luisa
  
 155 Balmaseda Jordá, Carlos
Diari Oficial de la Generalitat Valenciana


Sumari del DOGV 3253, del 29-05-1998 (1998/4225)

ACORD de 28 d'abril de 1998, del Govern Valencià, pel qual s'autoritza la inclusió de dos projectes d'inversió en els programes 411.10, Direcció i Serveis Generals, i 412.2, Assistència Sanitària, subprograma 412.25, Administració i Serveis Generals.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3253

Data del DOGV
:   29-05-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/4225


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 28 d'abril de 1998, del Govern Valencià, pel qual s'autoritza la inclusió de dos projectes d'inversió en els programes 411.10, Direcció i Serveis Generals, i 412.2, Assistència Sanitària, subprograma 412.25, Administració i Serveis Generals. [1998/A4225]
  
El Govern Valencià, en la reunió del dia 28 d'abril de 1998, adoptà l'acord següent:
  
A fi de disposar de l'adequada cobertura pressupostària per a realitzar diverses inversions no previstes inicialment, la Conselleria de Sanitat ha proposat una modificació en l'annex d'inversions reals dels programes 411.10, Direcció i Serveis Generals, i 412.2, Assistència Sanitària, subprograma 412.25, Administració i Serveis Generals; per això resulta necessària l'habilitació de dos projectes denominats Elements de Transport i Equipament i Reposició d'Edificis Administratius, que es financen mitjançant el reajustamet d'altres projectes d'inversió existents en l'annex d'inversions reals dels programes 411.10 i 412.21 respectivament.
  
Per tot això, i en virtut del que disposen els articles 17 i 18 de la Llei 15/1997, de 29 de desembre, de Pressupostos de la Generalitat Valenciana per a 1998, i a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar la inclusió en l'annex d'inversions reals dels projectes d'inversió denominats Elements de Transport i Equipament i Reposició d'Edificis Administratius en els programes 411.10, Direcció i Serveis Generals, i 412.2, Assistència Sanitària, subprograma 412.25, Administració i Serveis Generals, respectivament.
  
València, 28 d'abril de 1998
  
El conseller secretari del Govern Valencià,
Diari Oficial de la Generalitat Valenciana


Sumari del DOGV 3403, del 30-12-1998 (1998/10352)

Informació pública de la convocatòria de diverses places vacants incloses en l'oferta d'ocupació pública de 1998.
-----------------------------------------------------------------------------------------------------------------

### Dades del document

Número de DOGV
:   3403

Data del DOGV
:   30-12-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/10673


Data del document
:   17-11-1998

Organisme emissor
:   Ajuntament de Vila-real

Tipus de document
:   Anunci

Descriptors 

:   * Vila-real
    * enginyer
    * concurs administratiu
    * oferta d'ocupació
    * professió de la informació
    * administració local

Informació pública de la convocatòria de diverses places vacants incloses en l'oferta d'ocupació pública de 1998. [1998/S10858]
  
Extracte de les bases per a la provisió en propietat de places vacants en la plantilla de funcionaris d'aquest Ajuntament, incloses en l'oferta d'ocupació pública per a l'exercici de 1998.
  
En el Butlletí Oficial de la Província de Castelló número 132, corresponent al dia 3 de novembre de 1998, es publiquen íntegrament les bases per a la provisió en propietat de places vacants en la plantilla de funcionaris d'aquest Ajuntament, incloses en l'oferta d'ocupació pública per a l'exercici de 1998, que a continuació se citen:
  
1. Grup segons l'article 25 de la Llei 30/1984: B. Classificació: escala d'administració especial. Subescala: tècnica. Classe: tècnic mitjà. Nombre de places: 1. Denominació: enginyer tècnic d'obres públiques. Sistema de selecció: concurs oposició.
  
2. Grup segons l'article 25 de la Llei 30/1984: C. Classificació: escala d'administració especial. Subescala: tècnica. Classe: tècnic auxiliar. Nombre de places: 1. Denominació: tècnic auxiliar bibliotecari. Sistema de selecció: oposició lliure.
  
3. Grup segons l'article 25 de la Llei 30/1984: C. Classificació: escala d'administració especial. Subescala: tècnica. Classe: tècnic auxiliar. Nombre de places: 1. Denominació: tècnic auxiliar de manteniment de l'Auditori Municipal i instal·lacions culturals. Sistema de selecció: oposició lliure.
  
El termini de presentació d'instàncies serà de vint dies naturals, comptadors a partir de l'endemà de la publicació d'aquest extracte en el Boletín Oficial del Estado. Els successius anuncis referents a aquesta convocatòria es publicaran en el Butlletí Oficial de la Província de Castelló i en el tauler d'edictes de la Corporació.
Diari Oficial de la Generalitat Valenciana


Sumari del DOGV 3366, del 05-11-1998 (1998/902602)

RESOLUCIO de 18 de setembre de 1998, de la Direcció General de Treball, per la qual s'ordena el depòsit de l'acord subscrit per la confederació sindical CCOO-PV i la UGT-PV, sobre designació d'àrbitre en matèria electoral i la seua publicitat.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/09/18/(1)/dof/vci/html**

### Dades del document

Número de DOGV
:   3366

Data del DOGV
:   05-11-1998

Secció del DOGV
:   I. DISPOSICIONS GENERALS

Número del document
:   1998/902602


Data del document
:   18-09-1998

Organisme emissor


Tipus de document
:   Resolució

Descriptors 

:   * eleccions sindicals
    * sindicat

RESOLUCIO de 18 de setembre de 1998, de la Direcció General de Treball, per la qual s'ordena el depòsit de l'acord subscrit per la confederació sindical CCOO-PV i la UGT-PV, sobre designació d'àrbitre en matèria electoral i la seua publicitat. [1998/A8681]  
Atés que s'ha presentat, davant d'esta Direcció General de Treball, l'Acord subscrit en data 3 d'agost de 1998, per les organitzacions sindicals Confederació Sindical de Comissions Obreres del País Valencià i Unió General de Treballadors del País Valencià, pel qual, segons el que s'ha previst en l'article 76.3 de la Llei de l'Estatut dels Treballadors, aprovat pel Reial Decret Legislatiu 1/1995, de 24 de març, i l'article 31 del Reial Decret 1.844/1994, procedixen a designar, en l'àmbit territorial de la província d'Alacant, la senyora María Victoria Carreño Carreño, en substitució del senyor Luis Miguel Sellers Miró, per dimissió d'este com a àrbitre, que completa la llista d'àrbitres, publicada per Resolució de 14 d'octubre de 1994, d'esta Direcció General (DOGV de 08.11.94), i que han de conéixer les impugnacions en matèria electoral que es tramiten de conformitat amb el procediment arbitral regulat en el citat article 76 de l'Estatut dels Treballadors, per la qual cosa, esta Direcció General de Treball, fent ús de les facultats que li atorga l'article 5 de l'Ordre de 13 de setembre de 1994, de l'extingida Conselleria de Treball i Afers Socials (DOGV de 03.10.94), per la qual s'establiren les oficines públiques de Registre d'Actes d'Eleccions Sindicals a la Comunitat Valenciana, resol:  
Primer  
Ordenar-ne el depòsit a l'Oficina Pública Autonòmica de Registre d'Actes d'Eleccions Sindicals, amb notificació a les organitzacions firmants de l'acord, i l'àrbitre proposat, amb efectes econòmics des de la data de la designació.  
Segon  
Disposar la publicació en el Diari Oficial de la Generalitat Valenciana de la designació d'àrbitre, el qual ha acceptat el nomenament.  
València, 18 de setembre de 1998.- El director general de Treball: Román Ceballos Sancho.


Còpia Permalink ELI
Diari Oficial de la Generalitat Valenciana


Sumari del DOGV 3299, del 03-08-1998 (1998/5785)

Informació pública del Projecte de Reparcel·lació Lago Jardín 3, Sector L-2 Lago Sol.
-------------------------------------------------------------------------------------

### Dades del document

Número de DOGV
:   3299

Data del DOGV
:   03-08-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5785


Organisme emissor
:   Ajuntament d'Orihuela

Tipus de document
:   Anunci

Informació pública del Projecte de Reparcel·lació Lago Jardín 3, Sector L-2 Lago Sol. [1998/Q5785]
  
Mitjançant aquest edicte, s'anuncia l'obertura d'un període d'informació pública de vint (20) dies comptadors des de l'endemà de la publicació en el Diari Oficial de la Generalitat Valenciana, de la documentació corresponent al Projecte de Reparcel·lació Lago Jardín 3, sector L-2 Lago Sol, d'aquest terme municipal.
  
Qualsevol persona podrà comparéixer en l'expedient per a examinar la documentació i formular, si escau, al·legacions.
  
Tot això, d'acord amb el que s'estableix en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Així mateix, es fa públic que aquest anunci es publica igualment a l'efecte establit en l'article 59.4 de la Llei de Règim Jurídic de les Administracions Públiques i del Procediment Administratiu Comú, per a les persones interessades que siguen desconegudes o amb domicili ignorat.
  
Orihuela, 11 de juny de 1998.- L'alcalde: José M. Medina Cañizares.
Diari Oficial de la Generalitat Valenciana


Sumari del DOGV 3169, del 26-01-1998 (1998/361)

Unitat d'execució número 41/1. Informació pública.
--------------------------------------------------

### Dades del document

Número de DOGV
:   3169

Data del DOGV
:   26-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/361


Organisme emissor
:   Ajuntament de Cullera

Tipus de document
:   Anunci

Unitat d'execució número 41/1. Informació pública. [1998/Q361]
  
De conformitat amb el que s'estableix en la Llei Reguladora de l'Activitat Urbanística, en els articles 38.2 i 55, se sotmet a informació pública l'instrument de planejament següent:
  
Estudi de detall per a la reordenació de volums de la unitat d'execució 41/1 del sòl urbà de la Vega-Oeste, promogut per l'Agrupació d'Interés Urbanístic, unitat d'execució 41/1, de la Vega-Oeste, de Cullera.
  
El termini d'exposició pública és de 20 dies, comptadors des de l'endemà de la publicació d'aquest edicte al Diari Oficial de la Generalitat Valenciana, durant el qual es podrà examinar al Servei d'Urbanisme d'aquest Ajuntament, en dies i hores hàbils d'oficina, a l'efecte que qualsevol persona interessada puga realitzar, per escrit, al·legacions a l'esmentat projecte d'estudi de detall.
Diari Oficial de la Generalitat Valenciana


Sumari del DOGV 3356, del 22-10-1998 (1998/7922)

Recurs contenciós administratiu número 02/3185/1997.
----------------------------------------------------

### Dades del document

Número de DOGV
:   3356

Data del DOGV
:   22-10-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/7922


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/3185/1997. [1998/Q7922]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el senyor Luis Lozano Mercadal ha interposat un recurs contenciós administratiu, amb el número 02/3185/1997, contra l'Ordre de 15 de juliol de 1997, de la Conselleria de Sanitat, publicada el dia 19 de setembre de 1997 en el Diari Oficial de la Generalitat Valenciana número 3.082, sobre l'ampliació del termini d'opció d'integració del personal funcionari i laboral fix.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3217, del 03-04-1998 (1998/2134)

Recurs contenciós administratiu número 02/0777/1997.
----------------------------------------------------

### Dades del document

Número de DOGV
:   3217

Data del DOGV
:   03-04-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/2134


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0777/1997. [1998/Q2134]
  
El president de la Sala Contenciosa Administrativa del Tribunal Superior de la Comunitat Autònoma Valenciana, Secció Segona, fa saber:
  
Que la senyora Ana Galindo Pardos i uns altres han interposat un recurs contenciós administratiu, amb el número 02/0777/1997, contra la Resolució de 24 de gener de 1997, de la Conselleria de Cultura, Educació i Ciència, per la qual s'anuncia la convocatòria d'adscripció definitiva de mestres, sobre l'adscripció de funcionaris al cos de mestres.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3367, del 06-11-1998 (1998/8981)

Extracte de les bases que han de regir el concurs oposició per a cobrir, mitjançant contracte laboral indefinit, quatre places d'auxiliar administratiu.
--------------------------------------------------------------------------------------------------------------------------------------------------------

### Dades del document

Número de DOGV
:   3367

Data del DOGV
:   06-11-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/8981


Data del document
:   22-09-1998

Organisme emissor
:   Patronato Provincial de Turismo de la Costa Blanca

Tipus de document
:   Extracte

Descriptors 

:   * Alacant
    * administració local
    * professió administrativa
    * concurs administratiu

Extracte de les bases que han de regir el concurs oposició per a cobrir, mitjançant contracte laboral indefinit, quatre places d'auxiliar administratiu. [1998/A8981]
  
En el Butlletí Oficial de la Província d'Alacant número 201, amb data 3 de setembre de 1998, es publiquen les bases íntegres del concurs oposició lliure, convocat per Resolució amb data 19 d'agost de 1998, del president del Patronat de Turisme, organisme autònom de la Diputació Provincial d'Alacant, número 151, les bases del qual foren aprovades pel Consell d'Administració en sessió extraordinària del 13 d'agost de 1998 per a cobrir, mitjançant contractació laboral de durada indefinida, quatre places d'auxiliar administratiu, vacants en la plantilla d'aquest organisme autònom, dins de les places reservades al personal laboral i incloses en l'oferta d'ocupació pública per a l'any 1998.
  
Aquestes places estan enquadrades en el grup D, atesa la classificació per grups categorials establida en el III Conveni sobre regulació de les condicions de treball dels treballadors de la Diputació Provincial d'Alacant, aplicable a l'organisme autònom.
  
Les resolucions aprovatòries de les llistes d'aspirants admesos i exclosos es publicaran en el Butlletí Oficial de la Província d'Alacant, i també s'hi publicaran la data, l'hora i el lloc on es reunirà el tribunal a efectes de valoració dels mèrits al·legats pels concursants (fase de concurs) i la data, l'hora i el lloc d'inici de les proves selectives i els successius anuncis de les convocatòries.
  
El termini de presentació d'instàncies serà de 20 dies naturals, a comptar des de l'endemà de la publicació de l'anunci extracte en el Butlletí Oficial de l'Estat.
  
Cosa que es fa pública en aquest diari oficial, per a coneixement general i de les persones interessades.